**МЕРЕ ЗАШТИТЕ ЗДРАВЉА ЗАПОСЛЕНИХ И УЧЕНИКА У ВРЕМЕ ЕПИДЕМИЈЕ COVID-19**

Едукација о значају превенције COVID-19 у школи се спроводи пре почетка школе путем Webinar-а, док ће првог дана бити одржана предавања, а едукативни материјали и видео филмови ће се поставити на сајт школе и на видна места у школи.

Смањење ризика од уноса корона вируса у школу се постиже тако што ученици и запослени неће долазити у школу уколико препознају неке симптоме попут повишене температуре и респираторних инфекција. Такође неопходно је да одрасли и деца пред полазак у школу измере температуру.

Одржавање дистанце

-физичка дистанца од најмање 1,5 метара у школи

-у учионици борави највише 15 ученика, са једним дететом у клупи и 4м2 по детету

-ученици не мењају учионице

-активности (певање,викање, колективни спортови, навијање) су забрањени. Индивидуални спортови су дозвољени уз одређене услове (величина сале, природна вентилација)

-физичко одржавати на отвореном кад је могуће, а у сали уколико постоји довољна дистанца. Проветравање и дезинфекција сале је неопходно.

-у школи и дворишту избегавати гужве, док особе које доводе децу у школу не могу улазити у исту.

-не организовати прославе у школи, као ни групне посете

-тоалет користи онолико деце колико има кабина

**МАСКЕ**

**-**школско особље све време носи маске, док ученици то чине увек сем када седе у клупи у учионици

-користе се хируршка, платнена, епидемиолошк маска

**ПРАЊЕ РУКУ**

**-**обавља се водом у трајању од 20 секунди или дезинфекционим средством које садржи 70% алкохола. Обавља се пре уласка у школу, после игре, мажења живптиња, пре спремања хране. Дезинфекциона средства се постављају на улазу у школу и салу за физичко

**ЧИШЋЕЊЕ ШКОЛЕ**

**-**употребом сапуна и детерџента, почевши од чистијих површина ка прљавијим, од виших просторија ка нижим.

-Рутинска дезинфекција се не препоручује. Особље дезинфикује **САМО** заједничке предмете који се често додирују. Користе се средства за дезинфекцију на бази 70% алкохола.

-распрскавање дезиффицијенса се не препоручује

-чисти се пре почетка рада школе и минимум два пута у току дана(учионице, зборница, сала за физичко, кухиња, трпезарија

**НАБАВКА ОСНОВНОГ ПОТРОШНОГ МАТЕРИЈАЛА**

**-**материјал се набавља сарадњом школе и заједнице коју чине родитељи и локална самоуправа

-основно је набавити тоалет папир, сапун, једнократне убрусе, кесе за канте, средства за чишћење, дезинфицијенсе, крпе...

**РЕДОВНА ПРОВЕРА ФУНКЦИОНИСАЊА УРЕЂАЈА ЗА ПИЈАЋУ ВОДУ; САНИТАЦИЈУ И ХИГИЈЕНУ**

**РЕДОВНО ПРОВЕТРАВАЊЕ**

-природним путем без вентилатора и клима урешаја, за време одмора и пауза међу сменама

**РЕДОВНО УКЛАЊАЊА ОТПАДА**

**-**у кесе а затим у канте за смеће. Празнити их на дневној основи и то сав отпад који се накупио у школи током дана

**ИСХРНА УЧЕНИКА**

**-**оброци у трпезарији или у учионици ако нема трпезарије.Одстојање 1-2 метра.ДЕца перу руке пре јела а површине на којима се служи дезинфикују се алкохолом. Нема деобе хране и прибора

**ПОСТУПАЊЕ У СЛУЧАЈУ СИМПТОМА**COVID-19

-уколико се симптоми појаве пре школе јавити се у надлежну COVID-19 амбуланту

-одрасли којима се јаве симптоми у школи иду у амбуланту при чему се случај пријављује надлежном институту за јавно здравље

-у случају да се ученику појаве симптоми одмах му ставити маску и одвести га у просторију за изолацију где ће се о њему бринути једна особа са маском и рукавицама, док га не преузму родитељи. **Након тога просторију дезинфиковати и очистити**.